【明報專訊】外國駐港領事每隔幾年輪換,歐盟日前公報新一批駐外使節名單,當中歐盟駐港澳辦事處主任將由歐盟委員會移動及運輸部國際關係組主任Harvey Rouse(圖)擔任,現任主任高宇馳(Thomas Gnocchi)將調任駐日本副大使,據悉「音樂椅」暑假後生效。
Rouse喺歐盟外交系統中都係商貿背景為主,過去工作同亞洲有淵源,先後擔任歐盟駐東盟、印尼、文萊嘅歐盟辦事處經貿部主管,再之前派駐過烏干達同肯尼亞。佢幾個月前去過台灣,同大學生講運輸議題。喺加入歐盟外交系統之前,Rouse擔任過美國電影協會高層,處理對歐洲業務。
歐盟近期多次質疑香港政制同限制自由,但喺商貿同環保議題上,雙方繼續接觸,特首李家超同商經局長丘應樺舊年都有去歐洲日酒會。
2020年來港嘅高宇馳日前喺社交網站話,對9月1日調派去東京感興奮,而𠵱家喺香港仲有工作要做。